
1 septembrie 2026


Comunicat de presă



Distrigaz Sud Rețele aduce următoarele precizări cu privire la întreruperea temporară a alimentării cu gaze naturale în localitatea Valea Mare, din județul Dâmbovița: 

În urma unui defect survenit la conducta operată de către producătorul de gaze naturale, OMV Petrom, ce deservește Stația de Predare-Primire Valea Mare, din localitatea Valea Mare, județul Dâmbovița, pentru a pune consumatorii în siguranță, Distrigaz Sud Rețele a sistat alimentarea cu gaze naturale în zona respectivă astăzi, 1 septembrie 2026, începând cu ora 09:15.

În urma acestei întreruperi neplanificate, sunt afectați 234 de clienți casnici și non casnici situați în localitatea Valea Mare, din județul Dâmbovița.

Reluarea alimentării cu gaze naturale a clienților afectați se va face după ce OMV Petrom va remedia defectul, în cursul zilei de astăzi, 1 septembrie 2026, în jurul orei 20:00. 

După reluarea alimentării cu gaze naturale, în cazul în care clienții simt miros de gaze, sunt rugați să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.


Ne cerem scuze pentru disconfortul creat.

Biroul de Presă
Distrigaz Sud Rețele



Distrigaz Sud Rețele este lider în distribuția de gaze naturale în România, cu o expertiză de 51 de ani în acest domeniu, având 2,3 milioane de clienți, 24.500 km de rețea și peste 3.000 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.

